Diari Oficial de la Generalitat Valenciana


Sumari del DOGV 124, del 06-10-1983 (1983/802422)

DECRET 116/1983, de 26 de setembre, del Consell de la Generalitat Valenciana, de desconcentració de funcions en matèria d'obres i equipament en els Serveis Territorials d'Educació de la Conselleria de Cultura, Educació i Ciència.
-------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1983/09/26/116/dof/vci/html**

### Dades del document

Número de DOGV
:   124

Data del DOGV
:   06-10-1983

Secció del DOGV
:   DISPOSICIONS GENERALS

Número del document
:   1983/802422


Data del document
:   26-09-1983

Organisme emissor
:   Conselleria de Cultura, Educació i Ciència

Tipus de document
:   Decret

Anàlisi jurídica

Decret 116/1983, de 26 de setembre, del Consell de la Generalitat Valenciana, de desconcentració de funcions en matèria d'obres i equipament en els Serveis Territorials d'Educació de la Conselleria de Cultura, Educació i Ciència.  
En virtut del que determina l'apartat B, punts m, n, de l'annex del Reial Decret 2.093/83, de 28 de juliol, sobre traspàs de funcions i serveis de l'Administració de l'Estat a la Comunitat Valenciana en matèria d'educació, correspon a aquesta l'elaboració, aprovació i execució dels programes d'inversions en construccions, instal·lacions i equipament escolar, així com l'elaboració, contractació i execució dels projectes de noves construccions, reforma, ampliació o millores dels existents i la dotació de l'equipament referent als Centres públics, competències que pertoque, en funció de l'estructura orgànica de la Comunitat Valenciana, a la Conselleria de Cultura, Educació i Ciència, la qual assumeix així la complexa gestió d'un sector tan important de l'Administració educativa com és el de les construccions escolars i d'equipament. Precisament aquesta complexitat en la gestió, determinada tant pel gran nombre d'expedients per tramitar com pels nombrosos tràmits que aquests expedients comporten, fa necessari desconcentrar en els Serveis Territorials d'Educació de la Conselleria de Cultura, Educació i Ciència, la tramitació dels expedients de contractació d'obres i els de l'equipament a executar en les províncies respectives, que proporcione d'aquesta manera una major agilitat i rapidesa en l'execució.  
En atenció a aquests motius, i en base al que disposa l'article 17.3 del vigent Estatut d'Autonomia de la Comunitat Valenciana, aprovat per Llei Orgànica 5/82, d'1 de juliol, a proposta de la Conselleria de Cultura, Educació i Ciència, i amb la prèvia deliberació del Consell en la reunió del dia 26 de setembre de 1983,  
DECRETE:  
Article primer  
Es desconcentren en els Serveis Territorials d'Educació de la Conselleria de Cultura, Educació i Ciència, en la forma i amb les excepcions assenyalades en el present Decret, les facultats que corresponen a l'esmentada Conselleria per a contractar obres de noves construccions, reforma, ampliació o millora de centres docents públics, per un import fins a 50 milions de pessetes, i subministraments de mobiliari, equipament i material didàctic necessaris per al funcionament de les obres construïdes en virtut d'aquesta desconcentració i per a la reposició de l'existent als centres que es troben en funcionament, havent d'estar les obres i els subministraments inclosos en el programa anual d'inversions, aprovat per la Conselleria de Cultura, Educació i Ciència.  
Article segon  
Les facultats desconcentrades en l'article 1.r del present Decret seran exercides, a partir de l'entrada en vigor, pels Caps dels Serveis Territorials d'Educació de la Conselleria de Cultura, Educació i Ciència, en l'àmbit de la demarcació territorial respectiva, segons la normativa en vigor sobre Contractes de l'Estat, i d'acord amb el que disposa el Reial Decret 2.093/83, de 28 de juliol.  
Article tercer  
S'exclouen de la desconcentració que estableix l'article 1.r d'aquest Decret, els contractes d'obres que, tot i haver de realitzar-les en el territori d'una província, corresponguen a un pla que n'efecte diverses. Per raons especials d'urgència i per la singularitat dels projectes, s'exclourà de la desconcentració l'execució de les obres que, tot i afectar una sola província, determine la Conselleria de Cultura, Educació i Ciència.  
DISPOSICIONS FINALS  
Primera  
Per les Conselleries de Cultura, Educació i Ciència i d'Economia i Hisenda es dictaran les normes i instruccions complementàries per al desplegament i compliment del contingut d'aquest Decret.  
Segona  
Aquest Decret entrarà en vigor l'endemà de la publicació al Diari Oficial de la Generalitat Valenciana, i quedaran convalidats a aquests efectes tots els actes administratius dictats pels Serveis Territorials d'Educació de la Conselleria de Cultura, Educació i Ciència des de la data d'efectivitat de les transferències d'educació a la Generalitat Valenciana fins l'entrada en vigor del present Decret, sempre que s'ajusten al que aquest disposa.  
València, a 26 de setembre de 1983.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI